**ΕΙΔΙΚΟΙ ΟΡΟΙ**

**Για την απευθείας ανάθεση παροχή υπηρεσιών επισκευής ενός πλυντηρίου ρούχων και εγκατάστασης για λειτουργία ενός πλυντηρίου πιάτων για τις ανάγκες της Δομής Φιλοξενίας Ασυνόδευτων Ανηλίκων στους Ταγαράδες Θεσσαλονίκης, προϋπολογιζόμενης δαπάνης 120,97 ευρώ χωρίς ΦΠΑ και 150,00 ευρώ συμπεριλαμβανομένου του Φ.Π.Α.**

**CPV 50532000-3 Υπηρεσίες επισκευής και συντήρησης ηλεκτρικών μηχανημάτων, συσκευών και συναφούς εξοπλισμού**

1. Οι ενδιαφερόμενοι οικονομικοί φορείς θα μπορούν να καταθέσουν την προσφορά τους για το σύνολο της ζητούμενης υπηρεσίας, συμπεριλαμβανομένης της αξίας των υλικών που θα χρησιμοποιηθούν για την εκτέλεση της.
2. Η κατακύρωση της προμήθειας θα γίνει στον προσφέροντα τη χαμηλότερη τιμή προσφοράς για το σύνολο της υπηρεσίας.
3. Προσφορές που αφορούν μέρος της ζητούμενης υπηρεσίας απορρίπτονται ως απαράδεκτες.
4. Επισημαίνεται ότι η ακριβής προμέτρηση των απαιτούμενων υπηρεσιών και υλικών θα πρέπει να γίνει από τον κάθε ενδιαφερόμενο μετά από επιτόπια αυτοψία στον χώρο της Δομής του Φρίξου.
5. Η παροχή της ζητούμενης υπηρεσίας μετά των αντίστοιχων υλικών θα γίνεται στην Δομή **των Ταγαράδων (3η οδός Ταγαράδων ΤΚ 57001)**, κατόπιν συνεννόησης με τη Δομή, μετά από την ανάθεση της σύμβασης στον μειοδότη ανάδοχο και εντός προθεσμίας 5 ημερών, η οποία μπορεί να παραταθεί μια φορά για 5 επιπλέον ημέρες.
6. Η προσφορά του υποψηφίου αναδόχου ισχύει και τον δεσμεύει μέχρι την 31/12/2018.
7. Η σύμβαση που θα υπογραφεί μπορεί να τροποποιηθεί κατά τη διάρκεια υλοποίησής της και κατόπιν αιτήματος της ΑΡΣΙΣ σύμφωνα με τους όρους και τις προϋποθέσεις του ν. 4412/2016
8. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.
9. Η ΑΡΣΙΣ θα καταβάλλει την αξία της υπηρείας, που θα προμηθευτεί στα πλαίσια της παρούσας πρόσκλησης, εφόσον έχει γίνει οριστική παράδοση και παραλαβή του συνόλου της προμήθειας από τα αρμόδια όργανα της ΑΡΣΙΣ και **εντός τριάντα (30) ημερών** την έκδοση και υποβολή από τον προμηθευτή των παρακάτω δικαιολογητικών πληρωμής:

**α) Τιμολόγιο-Δελτίο Αποστολής, στο οποίο να αναγράφονται το είδος, η ποσότητα, η τιμή μονάδας, η συνολική αξία των ειδών και οι νόμιμες επιβαρύνσεις**

**β) Βεβαίωση μη οφειλής ασφαλιστικής ενημερότητας, σε ισχύ (για ασφαλιστικές εισφορές του προσωπικού),**

**γ) Υπεύθυνη δήλωση του νόμου 1599/86 με την οποία ο ανάδοχος δηλώνει σε ποιους ασφαλιστικούς φορείς καταβάλει προσωπικές ασφαλιστικές εισφορές για τον ίδιο.**

1. Τον προμηθευτή βαρύνουν και συμπεριλαμβάνονται στην τιμή της προσφοράς του:

α) ο ΦΠΑ και οι νόμιμες κρατήσεις όπως αυτές ισχύουν κατά την ημέρα υπογραφής της σύμβασης.

β) τα πάσης φύσεως ασφάλιστρα για το προσωπικό του, οι δαπάνες των μέτρων προστασίας και πρόληψης ατυχημάτων εργαζομένων ή τρίτων, της αποφυγής βλαβών σε κινητά ή ακίνητα πράγματα τρίτων.

γ) τα υλικά που θα χρησιμοποιηθούν, οι δαπάνες μεταφορές, τα μεταφορικά μέσα, τα μηχανήματα και εργαλεία που θα χρησιμοποιήσει για τις ανάγκες εκτέλεσης της ζητούμενης υπηρεσίας

1. Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.